ناۋەنڎو یاۋنەری و چاپەمەنیی هەپەگەی جەبارەو ھجومەکا سوپاو تورکی ئەرەگیریۊ ئەرەیاۋنېوەش ۋەڵاکەرڎۊ:
"هەرێمو زاپی؛
۹و ئایارینە و سەعاڎ ٠٦:١٠ پۍ ۱۰:۱٥ دەیەقا ئەرەگیرەکۍ ترکی ھجومشا کەرڎ سەرو مەیڎانو مدرامانو کەشو ئێف ئێمی و هێزەکېما پۍ پارزناو ۋېشا جە ئەرەگیراشا دا.
۹و ئایاری سەعاڎ ١٤:٠٠ پۍ ١٥:٠٠ ی سوپاو ئەرەگیرا ھجومشا کەرڎ سەرو سەنگەرەکا مدرامانیما جە سیدا، هێزەکېما پۍ پارېزناو ۋېشا جە ئەرەگیراشا دا و چا جەنگەنە ٢ ئەرەگیرۍ کوشیۍ.
ھجومەکۍ سوپاو تورکی ئەرەگیری بە چەکی قەڎەغەکریا؛
۹و ئایارینە سەنگەرەکۍ مدرامانیما جە سیدا بە چەکی قەڎەغەکریا بۊمبۋاران کریۍ.
ھجومەکۍ سوپاو تورکی ئەرەگیری؛
جە ۸ و ۹ و ۱۰و ئایارینە، فڕۊکە جەنگییەکۍ مەنتیقەکۍ کەشو زەنگلی جە گارە، دۊروبەرو چاڵایی مەرانۍ و دەگاو سێداریش ٦ جارۍ بۊمبۋاران کەرڎۍ.
جە ۹ و ۱۰و ئایارینە مەنتیقەکۍ مدرامانو کەشو جودی، کەشو ئامێدی و کەشو ئێڤ ئێمی و سەنگەرەکۍ مدرامانیما جە سیدا دوۋۍ جارۍ بە هەلیکۊپتەری ھجومکەر و ٩ جارۍ بە تانک و چەکی قورس بۊمبۋاران کریۍ".
ھ . ش
